Frédéric Chopin

mini|Minnesmerke av bilethoggaren Józef Gosławski over Frédéric Chopin i fødestad hans Żelazowa Wola (Polen)
Frédéric-François Chopin () var ein polsk komponist og pianist. Han vart fødd som Fryderyk Franciszek Chopin, men tok det franske namnet (som han er mest kjend under) då han i ung alder drog tilbake til farens heimland, Frankrike, og slo seg ned i Paris, der han verka det meste av livet sitt. Etternamnet vert nokre gonger skrive Szopen på polsk. Chopin komponerte mesta utelukkande for piano.

 Biografi 
Med fransk far og polsk mor vart han fødd i Żelazowa Woła nær Warszawa i Polen, og starta den musikalske utdanninga si i 1816. Han komponerte sitt første verk i 1817 og heldt sin første offentlege konsert i 1818. Han studerte musikk først hos Joseph Elsner og etter 1826 ved musikkakademiet i Warszawa. Han var først og fremst klassisk utdanna, med vekt på Bach, Mozart og Haydn. På grunn av dei svært begrensa tilhøva i Warszawa, drog han som tjueåring til Wien for å skape seg ei karriere, men den austerrikske hovudstaden hadde nok av talentfulle pianistar, og han vart ikkje lagt særleg merke til. Deretter drog han til Paris, der han vart verande resten av livet.

Blant Frédéric Chopins venner var Franz Liszt, Vincenzo Bellini (som han er gravlagd ved sida av Père Lachaise) og Eugène Delacroix. Han var også ein venn av komponistane Hector Berlioz og Robert Schumann. Chopin var ikkje tilhengar av deira musikk, men dediserte nokre av sine komposisjonar til dei.

For å minnast Frédéric Chopin vert det kvart fjerde år heldt ein internasjonal pianokonkurranse i Warszawa.

 Chopin og George Sand 
Chopins kanskje mest kjende vennskap var med forfattarinna George Sand, eit forhold som varte i ti år, til dei vart samde om å skilje lag da Chopins sjukdom vart verre. Ein nemneverdig episode i deira liv saman var ein turbulent og miserabel vinter på Mallorca, kor dei var det meste av tida i uoppvarma hytter. Desperasjonen frå denne tida kan sporast i dei 24 preludia (op. 28), som Chopin skreiv mesteparten av tida på Mallorca. Klimaet fekk ein så alvorleg innverknad på Chopins helse (han leid av ein kronisk lungesjukdom) at han og George Sand var nøydde til å dra attende til Paris for å berge livet hans. Han overlevde, men vart aldri heilt frisk att etter dette opphaldet.

mini|200px|Chopins grav på Père Lachaise-gravlunden i Paris

 Død og gravferd 

Chopins dødsårsak var offisielt tuberkulose, sjølv om det vert spekulert i om han eigentleg døydde av andre lungesjukdomar som cystisk fibrose eller lungeemfysem. Han hadde ønskte at Mozarts rekviem skulle framførast i gravferda hans, som skulle haldast i Madeleinekyrkja. Rekviemet inneheld større delar kvinneleg koring, men Madeleinekyrkja hadde aldri tillate kvinnelege songarar i koret sitt. Gravferda vart utsett mesta to veker mens debatten raste. Til slutt gav kyrkja etter og oppfylte Chopins ønskje. Han vart gravlagd i Paris, men som Chopin hadde bede om, vart hjarta hans frakta til Polen og murt inn i den heilage krosskyrkja i Warszawa.

 Musikk 

Musikken hans høyrer heilt klart til i romantikken i den klassiske musikken, men Chopin likte ikkje omgrepet og ville ikkje assosierast med det.

Alle stykka hans, utan unntak, inkluderer piano. Dei fleste av desse er skrivne for solo piano, men det er også eit mindre tal verk for andre instrument og song.

 Verk 

 Solopiano 
 4 balladar
 1 bolero
 2 bourréar
 3 ecossaiser
 27 etydar
 2 fantasiar (1 om du ser bort frå Fantaisie-Impromptu)
 1 fuge
 4 impromptu (3 bortsett fra F.-I.)
 58 masurkaer
 21 nocturnes
 17 polonesar (inkludert hybridstykket som består av Andante spianato for solopiano og Grande polonaise brillante for piano og orkester).
 26 preludium
 4 scherzoar
 3 sonatar
 19 valsar

 Piano og orkester 
 2 konsertar for piano og orkester
 4 andre verk - Variasjonar av La ci darem la mano; Krakowiak; Grand Fantaise on Polish Airs; Andante spianato and Grande Polonaise brillante

 Vokal 
 20 songar på polsk for songstemme med piano.

 Kammermusikk 
 1 pianotrio for fiolin, cello og piano
 1 sonate for cello og piano
 2 andre verk for cello og piano

 Anna 
 Asteroide 3784 Chopin er oppkalla etter komponisten.

 Bakgrunnsstoff 

 Biografiar (Project Gutenberg e-texts):
 Life of Chopin, av Franz Liszt 
 Frederick Chopin as a Man and Musician, av Frederick Niecks 
 Chopin: The Man and his Music, av James Huneker 
 Chopins samlede verker på Classical Music Archives
 Den internasjonale Frederick Chopin-pianokonkuransen
 Chopin 2010 

Chopin, Frédéric
Chopin, Frédéric
Chopin, Frédéric
Kategori:Gravlagde ved Père Lachaise